Diari Oficial de la Generalitat Valenciana


Sumari del DOGV 7785, del 18-05-2016 (2016/3099)

Informació pública de la sentència dictada en el recurs contenciós administratiu número 5/000283/2013.
------------------------------------------------------------------------------------------------------

### Dades del document

Número de DOGV
:   7785

Data del DOGV
:   18-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3099


Data del document
:   03-05-2016

Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * concurs administratiu

Informació pública de la sentència dictada en el recurs contenciós administratiu número 5/000283/2013. [2016/3099]  
Carolina León Freijeiro, secretària de la Sala Contenciosa Administrativa del Tribunal Superior de la Comunitat Autònoma Valenciana, Secció Cinquena, fa saber que en el recurs contenciós administratiu seguit en aquesta sala amb el número 5/000283/2013-Bellmont-A, a instàncies del Sindicat de Treballadors i Treballadores de l'Ensenyament del País Valencià, Intersindical Valenciana, contra la Resolució de 4 d'abril de 2013, de la Conselleria d'Educació, per la qual s'aprova la classificació, a efectes retributius, dels centres dependents de la Conselleria d'Educació per al curs 2012-213 (DOCV 7002, 12.04.2013), s'ha dictat la sentència que té l'encapçalament i la dispositiva que, literalment, són com segueix:  
  
«València, 5 de febrer de 2016  
La Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, formada per Fernando Nieto Martín, president, José Bellmont Mora, Rosario Vidal Mas, Edilberto Narbón Laínez i Begoña García Meléndez, magistrats, ha vist i pronunciat la Sentència número 90/2016, en el recurs contenciós administratiu número 283/2013, interposat pel Sindicat de Treballadors i Treballadores de l'Ensenyament del País Valencià, Intersindical Valenciana, representat per la procuradora Isabel Molina Noguerón i dirigit pel lletrat José Salvador Crespo Araix, contra la Resolució de 4 d'abril de 2013, de la consellera d'Educació, Cultura i Esport de la Generalitat Valenciana; ha sigut part demandada en actuacions la Generalitat Valenciana, representada i defesa pels seus serveis jurídics, i magistrat ponent José Bellmont Mora.  
  
Dispositiva  
Estimem el recurs contenciós administratiu interposat pel Sindicat de Treballadors i Treballadores de l'Ensenyament del País Valencià, Intersindical Valenciana, contra la Resolució de 4 d'abril de 2013, de la consellera d'Educació, Cultura i Esport de la Generalitat Valenciana, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2012/2013, declarem nul·la l'esmentada resolució, pel fet de ser contrària a dret, amb els efectes exposats en el fonament jurídic tercer d'aquesta sentència, i condemnem l'Administració demandada a atindre's a aquesta declaració; amb imposició expressa de les costes processals a la part demandada.  
  
I quan pertoque, i amb un certificat literal d'aquesta resolució, torneu l'expedient administratiu al centre de procedència.  
Contra aquesta resolució es pot interposar un recurs de cassació.  
Aquesta és la nostra sentència, que es publicarà en el Diari Oficial de la Comunitat Valenciana, que pronunciem, manem i firmem.»  
  
I perquè es publique en el Diari Oficial de la Comunitat Valenciana, expedisc aquest edicte.  
  
València, 3 de maig de 2016.- La lletrada de l'Administració de Justícia: Carolina León Freijeiro.